خاریجی ایشلر ناظیری مولود چاووش اوغلو پایتاخت آنکارادا بیرلشمیش میللت‌لر تشکیلاتی (بمت) باش کاتیبی‌نین سوریه خصوصی نوماینده‌سی گیر پدرسن ایله گؤروشوب.
ناظیر چاووش اوغلو مؤوضوع ایله باغلی توییتر حسابیندان ائتدیگی پای‌لاشیمدا دئییب:
"بمت باش کاتیبی‌نین سوریه خصوصی نوماینده‌سی گیر پدرسن ایله گؤروشدوک. بمت تهلوکه‌سیزلیک شوراسی‌نین 2254 سایلی قطعنامه سینه، سیاسی پروسه و آنایاسا کومیته‌سینه دستکیمیزی بیر داها دیله گتیردیک".
